Tizrawin yettwaxedmen ɣef wungal aqbayli ad naf tuget deg-sen rzant tasleḍt n yiwudam akked wadeg, kra wwin-d ɣef tutlayt i sseqdacen deg wungalen, kra nniḍen ɣef yisental n tmagit deg ungal. Llant diɣn tiyeḍ n tezrawin ɣef usemres n teẓriwin yemxallafen am tiẓri tasimyutikit(tiẓrin unamek), tiẓri asnazamuli(sémiologie), tiẓri tasmiḍrest(intertextualité), tiẓri tasensiwelt... Ma dayen yaɛnan tiẓri tamesɣanibt imi d tiẓri wessiɛen, idyettawin ɣef ccbaḥa n uḍris s yiferdisen-is yemxallafen. Si tamaw ad ɛerḍeɣ ad d-awiɣ deg tezrawt-iw ɣef yiwen n uferdis deg yiferdisen-is, d win yeɛnan asexdem n tiɣunba neɣ tugniwin n uɣanib d tesleḍt-ines deg ungal n Brahim